Taru Valjakka

Taru Aura Helena Valjakka (o.s. Kumpunen; s. 16. syyskuuta 1938, Helsinki) on suomalainen oopperalaulaja (sopraano) ja laulunopettaja. Hän on julkaissut runokirjan vuonna 2006.

Ennen laulu-uraansa Valjakka työskenteli musiikinopettajana ja kuoronohjaajana Helsingissä. Laulamista hän opiskeli Helsingissä, Tukholmassa, Lontoossa ja Santiago de Compostelassa. Valjakka teki ensiesiintymisensä oopperalavalla Helsingin Oopperan Don Giovanni -oopperassa Donna Annan roolissa vuonna 1964. Vuonna 1980 Valjakka lauloi pääroolin Aulis Sallisen oopperan Ratsumies Saksan ensinäytöksessä. Valjakan merkittävimpiin rooleihin kuuluvat kreivitär oopperassa Figaron häät, Fiordiligi oopperassa Così fan tutte, Pamina oopperassa Taikahuilu, Desdamona Giuseppe Verdin oopperassa Otello ja päärooli oopperassa Ariadne Naksoksessa.

Valjakka on myös esiintynyt elokuvassa Uuno Turhapuro muuttaa maalle.

Valjakalle myönnettiin Suomen Leijonan Pro Finlandia -mitali 6. joulukuuta 1983. Stadin Slangi ry valitsi Valjakan vuoden 2012 Stadin Friiduksi Helsinki-päivänä 12. kesäkuuta 2012.Stadin Slangi. Stadin Friidu ja Kundi.  Viitattu 13.6.2015.

Taru Valjakan puoliso vuodesta 1960 oli biologi Risto Valjakka.Kuka kukin on 2003, s. 1079. Helsinki 2002. 

Lähteet

Kirjallisuutta




Aiheesta muualla

Taru Valjakan elämäkerta 



Luokka:Suomalaiset sopraanot
Luokka:Pro Finlandia -palkitut
Luokka:Vuonna 1938 syntyneet
Luokka:Elävät henkilöt